Els punts de recollida de donacions per a Ucraïna s'establixen en els mercats interiors de Sagunt i el Port de Sagunt i els centres educatius
09 de març 2022

![](/media/3semcn3v/c1_mini_m1_puntsrecollidaucraina_val.jpg?width=850&height=566.9886363636364)

Els mercats interiors de Sagunt i el Port de Sagunt s'han establit com a punts de recollida per a les donacions que la ciutadania en general vulga fer amb la finalitat d'ajudar les persones damnificades per la invasió d'Ucraïna per part de Rússia. També els col·legis i instituts del municipi recolliran materials entre el 9 i el 16 de març, en este cas, només de persones de la comunitat educativa, mentre que en els mercats no hi haurà data límit.

Així, Sagunt s'unix al comboi d'ajuda humanitària que està coordinant la Generalitat Valenciana i tot el que es reculla en els centres educatius i els mercats d'ambdós nuclis poblacionals se sumarà al carregament que enviarà pròximament l'executiu autonòmic.

L'Ajuntament de Sagunt ha publicat un llistat amb els materials que es necessiten i que es poden entregar en estos punts de recollida, com ara material sanitari de primers auxilis i ortopèdia; material d'higiene; material per a refugi; aliments no peribles; tèxtil i altres.

La ciutadania podrà lliurar les pertinences i materials en ambdós mercats, mentre que en els col·legis i instituts només es recolliran les aportacions de l'alumnat, pares i mares i professorat. Els horaris per a portar les donacions seran els habituals d'obertura per als mercats interiors (dilluns, dimarts i dijous de 8.00 a 14.00 hores, dimecres de 8.00 a 15.00 hores, divendres de 8.00 a 14.30 i de 17.00 a 20.00 hores, i dissabte de 8.00 a 14.30 hores en el de Sagunt; i dilluns, dimarts, dimecres i divendres de 8.00 a 14.00 hores, i dijous i dissabte de 8.00 a 15.00 hores en el del Port de Sagunt), i per als centres educatius serà l'horari lectiu.

La llista pot consultar-se en esta pàgina, a continuació.

![](/media/imxkjxbz/c2_listadomateriales_puntosrecogidaucrania_cas.jpg?width=600.7954545454546&height=850)

![](/media/i5lpqg4w/c3_cartell_puntsrecollidaucraina_val.jpg?width=600.7954545454546&height=850)

*   [](http://www.facebook.com/sharer.php?u=https://aytosagunto.es/va/actualitat/punts-de-recollida-d-ajuda-a-ucraina-2022-03-09/ "Facebook")
*   [](http://twitter.com/share?url=https://aytosagunto.es/va/actualitat/punts-de-recollida-d-ajuda-a-ucraina-2022-03-09/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/punts-de-recollida-d-ajuda-a-ucraina-2022-03-09/ "Linked In")
*   [](mailto:?body=https://aytosagunto.es/va/actualitat/punts-de-recollida-d-ajuda-a-ucraina-2022-03-09/)